Tajuk “Indiana Jones 5” Telah Didedahkan, Saksikan Juga Trailer Terbaru Disini
Tajuk rasmi Indiana Jones 5 telah diketahui, iaitu Indiana Jones and the Dial of Destiny. Indiana Jones and the Dial of Destiny Disney juga telah melancarkan trailer dan poster baharu untuk filem aksi terbaru lakonan Harrison Ford. Anda boleh tonton trailer tersebut dibawah: Indiana Jones and the Dial of Destiny menyaksikan kepulangan Harrison Ford yang akan mengulangi salah satu peranannya yang paling ikonik iaitu sebagai penggembara legenda Dr. Henry “Indiana” Jones Jr. Ansuran terakhir ini juga turut diterajui oleh pemenang anugerah Emmy dan Golden Globe, Phoebe Waller-Bridge, yang akan memainkan peranan wanita utama disamping Ford. Turut menyertai barisan pelakon adalah Mads Mikkelsen, Thomas Kretschmann, Boyd Holbrook, Antonio Banderas dan Shaunette Renée Wilson. Indiana Jones and the Dial of Destiny Filem ini diarahkan oleh James Mangold (Logan) yang turut menulis lakonlayar bersama rakan sekerjanya dari filem Ford v Ferrari, Jez dan John-Henry Butterworth. Mangold mengambil-alih kerusi pengarahan selepas Steven Spielberg mengumumkan pengundurannya dari projek filem ini pada tahun lalu. Bagaimanapun, Spielberg masih kekal sebagai penerbit.  Kathleen Kennedy berkhidmat sebagai penerbit, bersama pencipta francais Steven Spielberg, Frank Marshall dan Simon Emanuel dengan John Williams kembali menulis skor untuk filem ini.  Lucasfilm menetapkan tarikh tayangan Indiana Jones and the Dial of Destiny pada 29 Julai 2022. Indiana Jones and the Dial of Destiny